[{"text_idx": "#000000", "text": "CartrefCroeso i\u2019ch ro\u0302l newyddGweithio gyda chymunedauEich rolauCefnogaeth i gynghorwyrGweld pob Pwnc"}, {"text_idx": "#000001", "text": "\u2302 \u2192 Gweithio gyda chymunedau \u2192 Gwaith achos \u2192 Cymorthfeydd cynghorwyr"}, {"text_idx": "#000002", "text": "Bydd gwaith achos yn aml yn codi o gyfarfodydd a\u0302 phobl leol. Mae\u2019n bwysig bod pobl yn gallu siarad a\u0302\u2019u cynghorydd lleol. Mae angen gallu cysylltu a\u0302 chi\u2019n hawdd ac mae angen i chi fod yn weledol iawn. Mae\u2019r rhan fwyaf o gynghorwyr ar y cyfryngau cymdeithasol. Ffordd arall o sicrhau y gall pobl gael gafael arnoch chi yw cynnal cymorthfeydd. Bydd hyn fel arfer yn golygu eich bod yn hysbysebu lle ac amser y byddwch ar gael i siarad a\u0302 phobl am eu pryderon a beth mae\u2019r cyngor yn ei wneud."}, {"text_idx": "#000003", "text": "Gallech rannu eich cymhorthfa a\u0302 chynghorwyr eraill neu asiantaethau lleol, neu drefnu eich cyfarfodydd mewn lleoliadau cymunedol prysur. Os oes gennych chi ward etholiadol fawr, gallai fod yn ddefnyddiol amrywio\u2019r lleoliad i\u2019w gwneud yn haws i bobl allu dod atoch. Mae hygyrchedd y lleoliad yn ystyriaeth bwysig. Mae canolfannau cymunedol neu lyfrgelloedd yn hygyrch ac mae ganddynt gyfleusterau fel lluniaeth, toiledau a mannau aros."}, {"text_idx": "#000004", "text": "Mae angen i chi sicrhau bod ble bynnag rydych cyn ei ddewis yn ddiogel i chi. Gofalwch fod rhywun arall yn yr adeilad gyda chi ac er bod ymddygiad treisgar yn anghyffredin, efallai y byddwch eisiau ystyried allanfa i chi eich hun o\u2019r ystafell gyfarfod, sicrhau bod larwm i\u2019w ganu a chadw eich ffo\u0302n symudol yn agos."}, {"text_idx": "#000005", "text": "Er y gallwch chi alw heibio pobl yn eu cartrefi, meddyliwch yn ofalus am wneud hynny. Cofiwch am ddiogelwch personol, cymerwch gyngor gan swyddogion cyn mynd ac ewch a\u0302 rhywun gyda chi. Mae cyngor ar gadw\u2019n ddiogel i\u2019w weld ar wefan CLlLC, yma."}, {"text_idx": "#000008", "text": "Cyfathrebu a\u2019r cyfryngauMaterion a heriau i gynghorauCyllid a rheoli arianGweithio gyda swyddogionCynllunio, Perfformiad ac Adrodd CorfforaetholCefnogaeth i gynghorwyr"}]